b"\n_START_ARTICLE_\nMaiak\n_START_SECTION_\nHist\xc3\xb2ria\n_START_PARAGRAPH_\nEl 1934 hi havia entre 400 i 500 habitants i fou fundat tan sols uns anys abans, amb la creaci\xc3\xb3 del sovkhoz Podgorni, en qu\xc3\xa8 s'organitz\xc3\xa0 la ramaderia expropiada a Podg\xc3\xb3rnaia i Besstr\xc3\xa0ixnaia. El 1936 s'hi establ\xc3\xad el municipi. El 1940 tenia ja uns 700 habitants. Fou ocupat per les tropes nazis durant la Segona Guerra Mundial. Despr\xc3\xa9s de la guerra, s'ampliaren les instal\xc2\xb7lacions del sovkhoz amb presoners romanesos. El 1950 s'hi establ\xc3\xad una MTS. Durant la d\xc3\xa8cada del 1964 es renov\xc3\xa0 l'edifici de l'escola. En aquella d\xc3\xa8cada i durant la seg\xc3\xbcent es desenvolupa la vila amb la construcci\xc3\xb3 de diversos carrers i el subministrament de gas. S'hi construeix un hospital i instal\xc2\xb7lacions esportives. El 1977 s'hi construeix la Casa de la Cultura."